**Névmások –** *Feladatlap*

**1) Keresd meg és húzd alá az idézetekben a megadott névmásokat!**

**a) személyes névmás**

Én én vagyok magamnak,
s neked te én vagyok,
s te én vagy magadnak,
két külön hatalom.
S ketten mi vagyunk.
De csak ha vállalom.

**b) vonatkozó névmás**

Miklós messze tette magát azon az éjjel,
Szembeszállt az esővel, villámmal és széllel.
És midőn a hajnalt a homályt elverte,
Magát egy sivatag pusztaságban lelte.

**c) kölcsönös névmás**

Elváltak egymástól, mint ágtól a levél;
Mindkettőjök szíve lett puszta, hideg tél.

**d) birtokos névmás**

Az enyim, a tied mennyi lármát szüle,
Miolta a mienk nevezet elüle.
Hajdan termőföld, míg birtokká nem vált,
Per és lárma nélkül annyi embert táplált...

**e) mutató névmás**

 Bort ez csobolyóban, az kecsketömlőben,
 Kenyeret hoz amaz bükkfa teknőben

**f) vonatkozó névmás**

Szánom-bánom, amit cselekedtem.
Amennyi fűszál van a mezőbe,
annyi áldás szálljon e háznak népére!

**g) határozatlan névmás**

Sors, nyiss nekem tért, hadd tehessek
Az emberiségért valamit!

**h) általános névmás**

Hadd legyen, mit bánjuk, akárki, akárhány,
Karunk készen várja.

**2) Húzd alá a szövegben a névmásokat, és írd be őket a táblázat megfelelő helyére!**

Egy szép napon Micimackónak semmi dolga nem akadt, eszébe jutott, hogy kéne tenni valami nagyon fontosat. Elment tehát Malackához, hogy megkérdezze, mit csinál, de éppen akkor Malackánál senkit nem talált…

Így hát felkereste Bagoly barátját, aki egy nagy fa tetején lakott. Bagoly nyájasan fogadta, és rögtön tudományos előadást tartott neki, amelynek az volt a lényege, hogy az egyedfejlődés csúcsán a bagoly áll.

Micimackó ennyi dicsekvés hallatán elunta magát, és nagy bocsánatkérések közepette távozott. „Inkább beszélgetek Fülessel, ő sokkal szerényebb” – gondolta.

- Hogy vagy, Füles? – kérdezte Micimackó, amikor megpillantotta a szamarat.

- Ne is kérdezd, Mackó! Olyan rossz kedvem van, hogy egy falatot sem tudok enni. Fogadd el ezt a csupor mézet!

- Ez tényleg az enyém? – csodálkozott Micimackó.

- Akárkinek nem adnám oda, de te megérdemled.

Micimackó és Füles megölelték egymást, és elhatározták, hogy sétálnak egyet a Százholdas Pagonyban.

|  |  |  |
| --- | --- | --- |
|  | **Főnévi névmások** | **Főnévi, melléknévi, számnévi és határozószói névmások** |
| **Főnévi** | **Melléknévi** | **Számnévi** | **Határozószói** |
| **Személyes** |  |  |  |  |  |
| **Birtokos** |  |  |  |  |  |
| **Visszaható** |  |  |  |  |  |
| **Kölcsönös** |  |  |  |  |  |
| **Mutató** |  |  |  |  |  |
| **Kérdő** |  |  |  |  |  |
| **Vonatkozó** |  |  |  |  |  |
| **Általános** |  |  |  |  |  |
| **Határozatlan** |  |  |  |  |  |

**3) Húzd alá a szövegben a névmásokat, és írd be őket a táblázat megfelelő helyére!**

A mítosz szerint a gyermek Hermésznek megtetszettek Apollón tehenei, és egy barlangba hajtotta őket, a nyomokat pedig eltüntette olyan módon, hogy hátrafelé vezette be az 50 tehenet a barlangba, így azok fordított nyomokat hagytak maguk után. Útközben Hermész talált egy teknőst, amelyet megölt, és belsőségeit is kiszedte. A teknőspáncélra pedig ráerősítette az egyik tehén beleit. Így született meg a líra nevű húros hangszer. A reggeli nap már fenn ragyogott az égen, amikor Hermész visszatért anyja, Maia mellé, és bepólyálta magát. Apollón azonban észrevette a lopást, és követelte vissza a csordáját, amit a csecsemő Hermész ellopott. Zeusz látott fentről mindent, és elmondta, hogy Hermész mit is csinált az éj leple alatt. „Hogy merted ellopni azt, ami az enyém? Akármilyen ügyes vagy, most meglakolsz!” – kiáltotta haragosan Apollón. Ekkor felhangzott valamilyen lágy dallam, Hermész játszott a líráján. Apollón azonnal rabja lett a hangszer édes hangjának, és szíve teljesen meglágyult. Hermésznek adta egész csordáját cserébe a líráért, sőt neki ajándékozta az aranypálcáját is, amelynek rendkívüli varázsereje volt. A pálcát később kicsit átalakította, és ez lett Hermész egyik kísérője és attribútuma. Az aranypálcán két kígyó fonódott össze egymással egy nyolcas alakjában, és a pálca törzsén két szárnyacska is volt. A pálcát kerükeiónnak nevezték, latin neve pedig *Caduceus* volt.

|  |  |  |
| --- | --- | --- |
|  | **Főnévi névmások** | **Főnévi, melléknévi, számnévi és határozószói névmások** |
| **Főnévi** | **Melléknévi** | **Számnévi** | **Határozószói** |
| **Személyes** |  |  |  |  |  |
| **Birtokos** |  |  |  |  |  |
| **Visszaható** |  |  |  |  |  |
| **Kölcsönös** |  |  |  |  |  |
| **Mutató** |  |  |  |  |  |
| **Kérdő** |  |  |  |  |  |
| **Vonatkozó** |  |  |  |  |  |
| **Általános** |  |  |  |  |  |
| **Határozatlan** |  |  |  |  |  |